JohanHeinsen/ENO huggingface dataset:
Aalborg Stiftstidende, 1840-06-11
(Jndsendt.) Fra paalidelig Kilde erfares, at Viborg Stifts Landemode, paa Grund af Biskoppens Bortreise til Kronningsfesten, udsættes omtrent en Maaned. Det er bekjendt, at endeel af Landemodets Forretninger bestaaer i, at Provsterne modtage de Pensioner, Legater opv., der tilfalde saavel Præste som Skolelærer-Enker m. fl., forsaavidt de til den Tid ere indkomne, til videre Uddeeling til Disse. At disse imodesees med Længsel af Vedkommende, er vistnok ligesaa bekjendt, og det vil være haardt for dem at savne det dem mangen gang tarveligt nok Tildeelte een Dag, end sige næsten een Maaned over den Tid, til hvilken de ellers kunne vente at erholde dem. Disse Stakler skulle da sandelig ikke juble over, at der er Kronningsfest, hvorfor Indsenderen iler med at gjøre Vedkommende opmærksom herpaa, for at der dog mulig endnu maa blive truffet andre Foranstaltninger, der ikke synes vanskelige, naar Papirerne ere i Orden allevegne, og det dog vel neppe er Biskoppen personlig, der bestyrer denne vidtløftige Regnskabsførelse, og man altsaa skulde synes. Biskops, Stiftsprovst Schjødtes, Tilsyn, godt kunde befortge den sædvanlige Uddeeling, for at ikke ogsaa her det gamle Ordiprog: "Mens Græsset groer, døer Koen, skal komme til Anvendelse.
Aalborg Stiftstidende, 1840-06-11
Offentlig Opfordring til Hr. Legationssecretair Hvass, Eier af Randrup. Offentlig har De, Hr. Hvass, strax efter Christian den Ottendes Tronbestigelse indbudet Aalborg Stifts Landmænd til i et Mode i Aalborg d. 19de December f. A. at komme sammen, for at bestemme Maaden, hvorpaa de kunde udtale for Hs. Majestæt i denne Anledning deres Hilsen, Trang og Haab; offentlig er denne Sammenkomst afholdt og en Adresses Jndgivelse bleven besluttet, offentlig er Adressen indrykket i Aalborg Avis Nr. 14 dette Aar, hvori det ogsaa er annonceret, at den Dagen i Forveien med Posten var afsendt til Geheime-Etatsraad Adler, for af ham at forelægges Kongen; offentlig opfordrer derfor Jndienderen. heraf Dem, Hr. Hvars, til offentlig at meddele Adressens mange Underskrivere det meddeelte Svar, Thi da Adressen, efter nævnte Aalborg Avis er underskreven af 12 Godseiere, 64 Besiddere af større Landeiendomme, 9 Eiere af mindre Sædegaarde, 20 Møllere, 23 Forpagtere og 72 Sognefogder, altsaa af 283 af Stiftets selvstændige og betydelige Statsborgere og Skatteydere, synes det i høi Grad antageligt, at Hs. Majestæt havde meddeelt Svar paa den, saafremt den er kommen i Hs. Majestæts Hænder, da man har seet, at Kongen huldrig har meddeelt Svar paa næsten alle indsendte Adresser, ja endog paa saadanne, som vare indsendte af Overautoriteter i eget Navn paa egne og øvrige Embedsmænds og Beboeres Vegne, uden at de dertil have havt Fuldmagt af Vedkommende. Men selv i det Tilfælde, at det ikke har behaget Hs. Majestæt at besvare denne virkelige Adresse, mener dog Jndsenderen heraf, at det vilde være passende, om De, Hr. Hvass, som Adressens første Ophavsmand, offentlig vilde meddele Dennes Skjæbne, for at de mange Underskrivere deraf kunde uddrage et Resultat. Vensyssel, i Juni Maaned 1810. En Landmand. Det maa være os tilladt at bemærke, at Hr. Hs. Jndbydelse udgik ikke til Aalborgs Stifts, men til Aalborg og Hiørring Amters Landmænd. (Red.)
Aalborg Stiftstidende, 1840-06-11
Bekjendtgjørelser. Mine ærede Handelsvenner til Underretning: at min Spiritus Hande, nu føres under Firmaet Brødrene: J. P. B. & A. N. Jensen, og at denne Handel nu er udvidet til Productionen af flere udenlandske Spirituosa, alle svarende til deres originale Qvalitet formedelst Anvendelsen, af Damp og dertil henhørende Maskineri - som og at det indenlandske Product af samme Grund er betydelig forædlet. Aarhuus, den 23de Mai 1810. J. P. B. Jensen. sin Mandelsbetjent, der er öret i Detailhandel og som for sin Duelighed og moralske Opförsel kan forevise gode Vidnesbyrd, kan erholde Emploi hos Chr. H. Nielsen i Hjørring.
Aalborg Stiftstidende, 1840-06-11
At jeg den 18de, 19de og 20de Juni d. A. agter at opholde mig i Aalborg i mit sædvanlige Logis hos Hr. Kjøbmand M. Galthen i Bispensgade, undlader jeg ikke herved at bekjendtgjøre. Regninger til Grevskabet eller til Gudumlunds Fabrik bedes mig tilstillede uden Qvittering, forinden. Lindenborg den 3die Juni 1819. Kirstein. Varveer Hjorth i Hjørring underviser i Fløite En smuk og god Beboelses Leilighed med Have ved Gudumlund, for en Familie udenfor Bondestanden, hvor der tillige kan holdes en Ko, er at faae til billig Leie strax eller til Michaeli d. A. hos J. P. Jørgensen i Gudumlunds Mølle.
Aalborg Stiftstidende, 1840-06-11
Franske Tapetpapirer.
Aalborg Stiftstidende, 1840-06-11
Et Assortiment af 300 Stykker udmærket smukke franske Betrækpapirer, til overordentlig billige Priser, er idag arriveret hos Undertegnede. Dette Assortiment frembyder den Behagelighed, at Papirerne hos mig kunne udvælges og strax erholdes, istedetfor at disse ellers først efter Prøve skulle forskrives. Opsætning besørges meget billig. E. A. Lowenthal.
Aalborg Stiftstidende, 1840-06-11
Et Sortiment Staalstramai=Varer, bestaaende af Kurve i diverse Sorter samt Uhr= 4 Fidicus=Etnier &c. &c. med og uden Broderi, saa og en Deel ganske nye paabegyndte Arbeider paa Cannevas og Pergament ere atter arriverede til H. P. Schmidt paa Allgaden.
Aalborg Stiftstidende, 1840-06-11
Et Etablissement, der giver godt Udbytte, kan erholdes naar Lysthavende henvende sig til Hr. Cancellieraad Jensen her i Byen.
Aalborg Stiftstidende, 1840-06-11
For Eiendomsbesiddere, som attraae at indfrie den i Deel Bankhæftelse, paatager jeg mig at besørge det Fornødne i saa Henseende. Omkostningerne derved ere meget smaae. Capital til Jndfrielsen kan jeg, for de som maatte ønske det, forskaffe. Aastrup pr. Hjørring, den 4de Mai 1820. C. Grabert. Mod anordningsmæssig Sikkerhed kunne 1000 Rbd., Umyndiges Midler under Dronninglund Herreds Overformynderi, og 300 Rbd., tilhørende de offentlige Stiftelser i Sæby, i førstkommende Juni Termin erholdes tillaand. By- og Herredsfogedcontoiret i Sæby, den 3die Juni 1810. Heiberg.
Aalborg Stiftstidende, 1840-06-11
2 a 200 Rbd. Sedler ønskes tillaans i anstundende Juni Termin imod tilstrækkelig Sikkerhed i en fast Eiendom. Adressecontoiret anviser den Søgende.
Aalborg Stiftstidende, 1840-06-11
300 Rbd. ønskes tillaans i förstkommende Juni Termin imod Fuldkommen betryggende Sikkerhed. Adressecontoiret anviser.
Aalborg Stiftstidende, 1840-06-11
En lille Markeds Boutik ønskes til Leie i anstundende Pintsemarked. Adressecontoiret anviser.
Aalborg Stiftstidende, 1840-06-11
Prover af Tapet=Fabrikor Frankes Betræk=Papirer ere stedse til Eftersyn og faaes til Fabrikpriis saavel Border som Kapper, forskrives om Løverdag og ventes hertil næste Torsdag, og kunne da være opsatte inden Søndag. Rottbøll Sadolin.
Aalborg Stiftstidende, 1840-06-11
Damp-Chocolade, udarbeidet til den fuldkomneste Fiinhed i dobbelt tillukkede Maskiner.
Aalborg Stiftstidende, 1840-06-11
i den Deichmannske Handels Chocolade Fabrik ved Kjöbenhavn, erholdes til Fabrikpriserne, 2 Mk. 4 Sk. a 8 Mk. pr. Pd., hos Deherrer: C. Hassing, C. Valeur, N. Varberg, Jens Vadum og Th. v. Spreckelsen i Aalborg, Dherrer S. H. Karup i Frederikshavn, A. Lund i Thisted, Consul F. Schade i Nykjöbing paa Morsö, R. Andrup i Lemvig, F. C. Bruun i Holstebro, L. K. Damgaard og P. E. Dige i Skive, F. Berthelsen i Lögstör, O. C. Lohmann i Hobro og Agent Galster i Nørre-Sundby.
Aalborg Stiftstidende, 1840-06-11
Ligesom Fabricatet med fuld Föie kan anbefales som fortrinligt, saaledes er der ogsaa sörget for smagfuld Udstyrring.
Aalborg Stiftstidende, 1840-06-11
Omtrent 3 Miil sønden for Anholt er den 24de f.M. af en bornholmsk Skipper i Søen opfisket en Foustage, indeholdende 178 Potter Druebrændeviin, og mærket ved Spundset: BORRASYCa REUS. paa Enden ANTONFAGAS. S. INIC. AIGAS FEI REDS 1340. Eierne af denne Foustage, der er indbragt til Frederikshavn, indkaldes herved sub poena præclusi et perpetui silentii for mig at anmelde og legitimere deres Eiendomsret til Samme. Hjørring Amthuus, den 4de Juni 1840. Graah.
Aalborg Stiftstidende, 1840-06-11
Auction. Efter Begjæring af Hr. Consul Bendixsen, som antagen Commissionair for Skibscapitain R. R. Tunteler af Pekel A i Holland, bliver Onsdagen den 17de Juni næstkommende, om Formiddagen Kl. 10, og følgende Dag, paa Klitmøller søndre Strand ved offentlig Auction bortsolgt Skroget, og det Bjergede af Jnventarium og Ladning, af det sammesteds Natten imellem den 25de og 26de dennes indstrandede hollandske Kufskib, Geertruidal, bestaaende af Ankere, Ankertouge, Skibsseil, en stor Deel Tougværk med Blokke, Skibsbaade, en Mesanmast, et Bougspryd, Vanter, Jernkjettinger, nogle Kobberkjedler og Kasseroller med andre Kjøkkenredskaber, circa 300 Dunker Selters Vand, m.m. m. - Det bemærkes at, alt Skibs=Inventarium er særdeles godt og nyt, samt at Skibet var af 55 1/2 norske Læsters Drægtighed. Conditionerne bekjendtgjøres ved Auctionen, hvortil de Lysthavende indbydes. Herredscontoiret i Thisted, den 29de Mai 1820. Nellemann.
Aalborg Stiftstidende, 1840-06-11
Fredagen den 12te Juni førstkommende om Formiddagen Kl. 10, afholdes offentlig Licitation paa Aalborg Raadhuus til Reparation eller Ombygning af Broen, ved Vesterport, samt til Opførselse af et Stykke Bolværk ud for Vandstedet i Skomager=Gaden. Conditionerne og Overslag til denne Licitation ligge til Eftersyn paa Kæmnerens Contoir, med Tilføiende, at Reparationen af Broen, ved Vesterport er anslaaet til 97 Rbd. 40 s.; Ombygningen af samme Bro 664 Rbd. 32 s., samt Bolværket i Skomager=Gaden 88 Rbd. 72 s., saavelsom at disse Arbeider ogsaa kan overtages af udenbyes Boende. Aalborg, den 2den Juni 1810. A. Mørch.
Aalborg Stiftstidende, 1840-06-11
Da det ved Licitationen den 22de f. M. gjorte mindste Bud for Vedligeholdelsen af Tagene paa adskillige Bygninger, Communen tilhørende, ikke er tillagt Approbation, saa er en ny Licitation berammet at afholdes paa Raadhuset heri Byen Fredagen den 12te Juni førstkommende om Formiddagen Kl. 10. Conditionerne for denne Licitation ere henlagte til Eftersyn paa Kæmmerens Contoir. Hvilket herved bekjendtgjøres til Liebhaveres Efterretning. Aalborg, den 5te Juni 1840. A. Mørch.
Aalborg Stiftstidende, 1840-06-11
Efter Begjæring af Enkemadame Malling her i Byen afholdes offentlig Auction paa Raadstuen Mandagen den 15de d. M. over :a) hendes eiende og iboende Gaard Nr. 139 ved Vesteraa, forhen Kjøbmand N. Christensen til hørende; og b) Huset Nr. 163 i Kattesundsgaden med tilliggende Have. Conditionerne, hvoriblandt er den Betingelse, at hele Kjøbesummen, ifald det maatte ønskes, kan blive indestaaende i Eiedommen og at Gaarden strax kan tiltrædes, ville blive bekjendtgjorte ved Auctionen, hvortil Lysthavende indbydes. Aalborg, den 6te Juni 1840.
Aalborg Stiftstidende, 1840-06-12
Gudstjeneste. Trinitatis Søndag ingen Gudstjeneste i Budolphi Kirke formedelst indvendig Reparation. J Frue Kirke prædiker til Høimesse Hr. Pastor Bruun, til Aftensang Hs. H. Hr. Provst Hertel. - J Sønder-Tranders Kirke Kl. 1 Hr. Pastor Bruun. - J Nørre-Tranders Kirke Kl. 9 Hs. H. Hr. Provst Hertel. - J Hospitalet Kl. 9 Hr. Pastor Boesen.
Aalborg Stiftstidende, 1840-06-12
Udlandet. Tyrkiet. Hos Porten vinder den engelske Jndflydelse atter mere Fasthed, hvorpaa Afsættelsen af den for Mehemed Ali gunstigt stemte Halil Pascha giver Beviis. Halits Efterfølger, Mustapha Nuri Pascha, er ogsaa bekjendt som en ivrig Fiende af Mehemed Ali og en lige saa ivrig Ven af den af Propheten forbudne Druesaft. Tyrkerne synes overhovedet at faae mere Smag paa Nydelsen af Viin, og Constantinopels Store lade sielden en Leilighed til at forsynde sig mod dette Afsnit i Koranen gaae ubenyttet bort.
Aalborg Stiftstidende, 1840-06-12
Dagspostens Efterretninger. Kongen af Preussen er den 7de de, om Eftermiddagen Kl. 3, ved Døden afgaaet i sin Alders 70de og Regjerings 43de Aar. Keiseren af Rusland indtraf endnu om Morgenen fra Warschau og begar sig strax til Kongeborgen, hvor han endnu forefandt sin Svigerfaden paa Dødsleiet med fuld Bevidsthed og med et Haandtryk tog Afsked fra ham. Hans Majestæts anden Svigerson, Storhertugen af Mecklenborg-Schwerin, befandt sig med Gemalinde, ligesom de øvrige kongelige Døttre og Sønner, om Hs. Majestæts Dødsleie. Kongens Gemalinde til venstre Haand, Fyrstinden af Liegnitz - der i 16 Aar havde levet i Ægteskab med Hs. Majestæt uden endnu nogensinde at have benyttet sin høie Stilling til at ove nogensomhelst Jndflydelse paa Statsanliggenderne, og saaledes ogsaa altid var en Gienstand for Folkets Høiagtelse i, havde med Uafbrudt Hengivenhed og Omhu pleiet sin kongelige Gemal indtil Livsafskedens sidste Stund. - I Hovedstaden hersker dyb Bedrovelse. Om Aftenen Kl. 7 tilsvore Garnisonens Tropper den afdøde Konges ældste Søn Troskabseden som Landets nærværende Souverain under Benævnelsen Friedrich Wilhelm IV. Hs. Majestæt er 45 Aar gammel og gift med den regjerende Konge af Baierns Søster.
Aalborg Stiftstidende, 1840-06-12
Meningerne ere i Neapel endnu deelte om, hvad Vending Tvisten med England vil tage, dog venter man ialmindelighed den fredeligste. Jmidlertid have Sø=Assurance-Compagnierne i Livorno, paa Grund af det Jndtryk, Samlingen af en saa imposant engelsk Sømagt ved Neapel har fremkaldt, besluttet, ikke at tegne Assurance paa Skibe, fra begge Sicilierne for Tvisten er udjævnet. I det Jndre af Sicilien skal herske stor Gjæring, hvisaarsag Kongen og saa siges, kun at have besøgt Kystpuncterne. Paa flere Steder skulle Urolighederne allerede være komne til Udbrud.
Aalborg Stiftstidende, 1840-06-12
J de franske Kamre er andraget paa et Tillæg at 200000 Franes til ved de saakaldte Primair= eller Elementare) Skoler at anlægge Asyl-Saler. Hr. Sal vand, der understøttede Forslaget, bemærkede, at han, paa en Reise igjennem Jtalien, i de østerrigske Provindser næsten ikke havde truffet en eneste Landsby, hvori saadanne Asyler for Børn ikke vare indrettede.
Aalborg Stiftstidende, 1840-06-12
Det hollandske andet Kammer har antaget Forslaget, om Fastsættelse af Kongens Civilliste til 1 1/2 Million Gylden, (ca. 1,188,000 Rbdlr.)J Berlin er Grundstenen til Frederik den Stores Statue bleven lagt den 1ste Jum i den russiske Storfyrst-Thronfølgers Overværelse.
Aalborg Stiftstidende, 1840-06-12
Fædrelandet. Kjøbenhavn, den 9de Junii. Hs. Maj. Kongen. har, efter Altona Mercur, udstædt et Rescript, ifølge hvilket der af begge Cancellier skulle sammentræde forskjellige Medlemmer til en Commission for at udarbeide et Udkast til en Lov om Jndførelse af almindelig Værnepligt i Kongeriget og Hertugdommerne, der allerede næste Maaned skal forelægges Stænderne. - Militaircommissionen i Odense skal allerede være rykket vidt frem med sine Arbeider og Princip=Spørgsmaalet, om en almindelig Værnepligt skal indføres, skal allerede paa allerhøieste Steder være afgjort bejaende.
Aalborg Stiftstidende, 1840-06-12
Efter Forlydende agter Hs. Majestæt Enkedronningen den 15de Juni at tage ud paa Frederiksborg Slot, der er bestemt til Hendes Sommerresidents.
Aalborg Stiftstidende, 1840-06-12
Til Kronnings- og Salvingsfesten den 28de d. M. paa Frederiksborg Slot skulle, ifølge Parolbefaling af 8de ds., møde 1 Batteri paa 8 Stk. 6 Pds. Kanoner, Livgarden tilhest med dens fulde Styrke, Livgarden tilfods 300 Mand stærk, Kongens Reg. 200 Mand stærk, Livjægercorpset 200 Mand stærk, hvilke samtlige Tropper afmarschere herfra den 26de d. om Morgenen. Endvidere skal møde et Detaschement af den første Husaresquadron, bestaaende af 2 Officerer, 4 Underofficerer, 1 Trompeter og 40 Mand. (Berl. T.)- Ceremoniellet ved Kronningsfesten er endnu ikke udkommet, men efter Forlydende vil det blive ganske det samme som ved Frederik den Sjettes Kronning. Selve Handlingen er berammet til Kl. 12 Middag, og det er ved et Cancelli=Circulaire befalet, at Dagen og Tiden, paa hvilken denne høitidelige Handling skal foregaae forud skal bekjendtgjøres fra Prædikestolen i alle Landets Kirker. Den til at undersøge Spørgsmaalet om en særegen Stænderforsamling for Island nedsatte Commission har tillige at undersøge, hvorefte denne Forsamling, hvis Virkekreds maatte være den samme, som de øvrige Provindsialstænders, skulde træde sammen, hvorledes Udgifterne paa denne Jndretning skulde lignes paa Landet, og hvad der videre til Sagens Ordning maatte være nodvendigt; hvorhos det og isærdeleshed vil blive at overveie, om ikke en saadan Forsamling: rettest burde føre Navn af Althing, som det forrige Althing holdes paa Thingvalle, samt iøvrigt saavidt muligt have en lige Indretning med dette ældre Thing. Naar Cancelliet herover har modtaget bemeldte Commissions Betænkning, har det allerunderdanigst at nedlægge Forestilling angaaende denne Sag. Da en lignende raadgivende Forsamling ikke hensigtsmæssigt kunde realiseres paa Færøerne, men det derimod endnu ikke er undersøgt, hvorvidt et Valsystem sammesteds lader sig indføre, saa er Cancelliet beordret til, efter i saa Henseende at have indhentet de fornødne Oplysninger, derom at nedlægge allerunderdanigst Forestilling.
Aalborg Stiftstidende, 1840-06-12
Cancelliet har nu stadfæstet Beslaget paa Onsdags og Fredags=Nummerne af Fædrelandet og beordret Action anlagt mod Forfatteren til de Stykker, der have foranlediget Actions=Anlæggelsen, Student Barfod.
Aalborg Stiftstidende, 1840-06-12
Efter erholdt kgl. Tilladelse ville Hoboisterne af Kongens Regiment, med Assistance af flere Andre i Sommer give 6 store Concerter i Rosenborg Have, hvortil skal oprettes en Tribune ved Springvandet. Der vil blive samlet et Musikpersonale af henved 70 Spillende - lutter blæsende Jnstrumenter - og Jndtægten af Concerterne skal anvendes til at oprette en Pensionskasse for Hoboisterne af Kongens Regiment og disses Enker. Den første Concert skal, saavidt vides, afholdes Søndagen den 14de ds. (Dagen.)- Commissionstidenden, eller som den senest kaldes, Roeskilde Avis, har nok nu udspillet sin Rolle. Jgaar Aftes lagde Politimesteren i Roeskilde, formodentlig ifølge, Ordre fra Kongens Foged, Beslag paa det trykte Nr. af Avisen, som skulde udgaae idag og lod emanere et Forbud mod dens fremtidige Udgang. Hvad dens Eier nu vil gribe til og om han vil protestere mod Forbudet, veed man ikke. Der hviler en mørk Skjæbne over Dagbladet, Dagen. Ogsaa Hr. Thyge Becker, har nu besluttet at resignere som Redacteur og vil allerede fratræde midt i denne Maaned. Som dens fremtidige Redacteur nævner man Cand. juris Trojel. Forresten taler man om, at nævnte Blad med dets nuværende Abonnentantal medfører Tab for Udgiveren, der har ca 10000 Rbd. Udgifter, og det er derfor at vente, hvis dets Status ikke skulde forbedre sig, at det er sin Ende nær. Upaatvivlelig har den Berlingske Avis bibragt, Dagen, dens Helsot. - Ligesom Mennesket, saaledes gaaer Moden fra den ene Yderlighed til den anden. Forrige Aar vare Damernes Kjoler saaledes beskafne, at man kunde kalde dem meer end tilbørlig korte, nu ere de derimod saa lange, at de feie Gaa derne, og ville formodentlig snart forlænges til Slæb. Forat afholde Kjolerne fra ved deres Længde og Vidde at genere i Gangen, er en anden Mode indført, nemlig Haardugsskjørt, og man maa deraf antage, at vore Damer begynde at blive fromme, hvis de ikke have været det iforveien, som Gud bevare os for at tvivle om. - Man seer mange nye elegante Kjøretøier her i Staden, men intet gjor saa megen Opsigt, som et en riig fransk Greve tilhørende. Det er forspændt med to forrige brune Travere, og paa den ene sidder den kjørende og ridende Jocken i en sort Fløiels Jacke, hvide Beenklæder, guulkravede Støvler og en Hue med Sølvqvast. Kjøretøiets Eier er en stakkels ung Mand, som har en 40000 Rbd., ris og derfor opholder sig her i Kjøbenhavn. Saaledes fortæller idet mindste Rygtet.
Aalborg Stiftstidende, 1840-06-12
- Med Dampskibet ankom i Søndags flere høie og velbaarne Herskaber, som ville komme til at bruge deres Been ved Festlighederne i Anledning af Kronningen; vi mene hermed nogle pragtfulde Heste fra det Augustenborgske Stutteri, der skulle deeltage i Væddeløbne den 22de og 23de Junii. Man venter, at disse ville blive ret interessante. Ovenomtalte Greve agter ogsaa at stille nogle Heste.
Aalborg Stiftstidende, 1840-06-12
- Vor Theatersaison skal aabnes med Halevns nyeste Opera, Sheriffen, hvori Mad. Simonsen skal have Hovedrollen, et meget stort og vanskeligt Syngeparti.
Aalborg Stiftstidende, 1840-06-12
- Hr. Bergsøes Forelæsninger over Statsekonomiens Grundsætninger ere meget stærkt besøgte. . . - Digteren St. St. Blicher, der har Egregie til Attestats, siges i denne Tid at søge et stort geistligt Embede i Nærheden af Hovedstaden.
Aalborg Stiftstidende, 1840-06-12
Befordringer. D. 6te d. er Adjunct ved Metroppolitanskolen H. F. H. Nis sen beskikket til Overlærer ved Frederiksborg lærde Skole. S. D. const. Lærer ved Rønne lærde Skole Cand. polyt. C. H. Bjerring og const. Lærer, ved Colding lærde Skole Cand. theol. C. C. Wittrup udn. til Adjuncter ved de resp. Skoler. (Berl. T.)Man har nu Vished om, at der ved de 5 Amtstuer, nemlig Aalborg, Ribe, Veile, Frederiksborg og Kjøbenhavns, som paa Grund af Dødsfald i de sidste Par Aar deels have været, deels endnu ere vacante, ingen Kassedefecter fandt Sted, en Kjendsgierning, vi glæde os saa meget mere ved at offentliggjøre, som det Modsatte i en lang Række af de foregaaende Aar næsten hørte til Dagens Orden i denne Classe, af Oppebørselsembedsmænd. (Sjælldp.)
Aalborg Stiftstidende, 1840-06-12
Ved en Natten til den 17de Mai sidstl. paa Samsøstedfunden Jldebrand er Færgegaarden Sophiesminde ved Ballens Havn aldeles afbrændt. Den var overdraget i Forpagtning til Posterpediteur Smith, men eiedes af Lehns besidderen til Grevskabet Samso. Da det, den Nat Jldebranden indtraf, var saa tyk Luft, at det fra de nærmeste Steder ved Færgegaarden ikke var muligt at see Branden, bevirkede dette, at ingen Mennesker kom den Brandlidte til Hjælp for Gaarden var afbrændt, og den Voldsomhed, hvormed Jlden greb om sig, foraarsagede, at Smiths Hustru, indebrændte, og at alt hans Jndbo, paa meget ubetydeligt nær, samt Udboet og af Besætningen 2 Kalve og alle Smaakreaturer bleve fortærede af Luerne. Smith, der af Lehnsbesidderen ved sin Forpagtnings Tiltrædelse har erholdt et Laan stort 1000 Rbd. som endnu skyldes, er saaledes med sin Familie ved Branden bleven aldeles ruineret, da hans betydelige Ind- og Udbo ikke havde været assueret, mod Jldsvaade i det sidste Aar. (Aarh. Av.)
Aalborg Stiftstidende, 1840-06-12
Onsdagen den 3die Juni var en Rædselsdag for Jellinge By. I den voldsomme Storm, som da herskede, udbrød i en Gaard Jldløs, der inden en Times Forløb nedbrændte tvende andre Gaarde og et Huus, hvorved 7 Familier med Tjenestetyende bleve huusvilde. Den ene Gaardmand og et Par Familier i det afbrændte Huus mistede Alt, den første endog 7 Køer. Alle disse, saavelsom Huusmand Peder Nielsen Enke i Hollundhuus i Leerbek, Skov, Hover Sogn, for hvem Alt, hvad hun eiede, gik op i Luer Søndagen den 31te Mai, ere i høieste Grad at beklage. Sognepræsterne Nielsen og Zahle i Jellinge og Hveisel indbyde i Veile Avis til milde Gaver til de Brandlidte.
Aalborg Stiftstidende, 1840-06-12
Fra Omegnen af Kiel berettes, at Rapsmarkerne for Størstedelen ere blevne ompløiede og besaaede med Boghvede, der fortiden staaer høit i Priis. (Preeter Ugbl.)
Aalborg Stiftstidende, 1840-06-12
Aarhuus, den 11te Junii. Den herværende Realskole vil sikkert i Tiden stærkt udvides og Freqventsen om nogle Aar allerede være betydelig. Da den blev oprettet, havde den ikkun henved 20 Elever, og i den korte Tid, den har existeret, har disses Antal omtrent fordoblet sig. Denne Skole kan og medrette kaldes, hvad Algreen-Ussing i sin Proposition i sin Tid i Stænderforsamlingen udtalte, at de af ham foreslaaede Skoler burde være, nemlig Skoler for Livet, det er Skoler, hvori Underviisning meddeles i saadanne Gienstande, som ere nødvendige for den vordende Borger, hvilken Stilling i Samfundet han end kommer til at indtage. Ussings Forslag, gik imidlertid ud paa Oprettelsen af saadanne Skoler i flere af de større Provindstæder, og da det naturligviis ogsaa er forbundet med mange Vanskeligheder og Bekostninger, som ville forekomme Mange uoverkommelige, fra længere bortliggende Stæder i Provindsen at sende Børn hid for at nyde Underviisning i Realskolen, saa var det unægtelig meget ønskeligt, at Ussings Forslag ogsaa i dette Punct tilbørligen toges til følge og at der i de større Byer i vort Jylland saaledes ogsaa oprettedes lignende Realskoler, som den herværende. Fiat